ജോജുവിനെ തെരുവില് ആക്രമിച്ചിട്ടും അമ്മ പ്രതികരിച്ചില്ല സെക്രട്ടറി ആരേ പേടിച്ചിട്ടാണ് ഒളിച്ചിരിക്കുന്നതെന്ന് ഗണേഷ് കുമാര് കഴിഞ്ഞ ദിവസം കൊച്ചിയില് നടന് ജോജു ജോര്ജും കോണ്ഗ്രസും തമ്മിലുണ്ടായ വിവാദത്തില് താരസംഘടന അമ്മയ്ക്കെതിരെ കെ ബി ഗണേഷ് കുമാര് എംഎല്എ. ജോജുവിനെ പരസ്യമായി തെരുവില് ആക്രമിച്ചിട്ടും അമ്മ പ്രതികരിച്ചില്ലെന്നും അമ്മയുടെ സെക്രട്ടറി ആരേ പേടിച്ചിട്ടാണ് ഒളിച്ചിരിക്കുന്നതെന്നും ഗണേഷ് കുമാര് ചോദിച്ചു. മാത്രമല്ല,അമ്മയുടെ സമീപനം മാറ്റണമെന്നും അദ്ദേഹം പറഞ്ഞു. താന് സംഘടനയുടെ മീറ്റിങ്ങില് പ്രതിഷേധം അറിയിക്കുമെന്നും അദ്ദേഹം പറഞ്ഞു. ഇതോടൊപ്പം സംഭവത്തില് കോണ്ഗ്രസിനെയും ഗണേഷ് കുമാര് വിമര്ശിച്ചു. സ്ത്രീകളെ ഉപയോഗിച്ച് തന്നെ കുടുക്കാന് മുമ്ബ് കോണ്ഗ്രസ് ശ്രമിച്ചിരുന്നു എന്നായിരുന്നു ഗണേഷിന്റെ വിമര്ശനം. അതേസമയം, ജോജു ജോര്ജിന്റെ വാഹനം തകര്ത്ത് ആക്രമിക്കാന് ശ്രമിച്ചെന്ന കേസില് ഒത്തുതീര്പ്പിനൊരുങ്ങുകയാണ് കോണ്ഗ്രസ്. കേസില് അന്വേഷണം മുറുകി നേതാക്കള് അറസ്റ്റിലാകുമെന്ന ഘട്ടമെത്തിയപ്പോഴാണ് സമവായ നീക്കം.